משלחת מס' 24 לתחנת החלל הבין-לאומית

משלחת מס' 24 (באנגלית: Expedition 24) הייתה משלחת לתחנת החלל הבין-לאומית שפעלה מ-2 ביוני 2010 ועד ל-25 בספטמבר 2010. מפקד המשלחת היה אלכסנדר סקבורצוב מרוסיה. פעילות המשלחת נמשכה 115 ימים.

הרכב המשלחת

פעילות המשלחת
פעילות המשלחת החלה ב-2 ביוני 2010 עם עזיבת חללית סויוז TMA-17 בה היה מפקד המשלחת מס' 23 אולג קוטוב וחלק מצוותו. בשלב ראשון המשלחת כללה אלכסנדר סקבורצוב, מיכאיל קורניינקו וטרייסי קולדוול דייסון שהיו חלק של ממשלחת מס' 23.

ב-17 ביוני לתחנת החלל הגיע חללית סויוז TMA-19 עם 3 חברי המשלחת החדשים. היא התחברה למודול "זבזדה".

ב-28 ביוני חללית סויוז TMA-19 התנתקה מתחנת החלל ולאחר טיסה של כ-30 דקות התחברה מחדש למודול "ראסבט". זו הייתה העגינה הראשונה למודול זה.

ב-4 ביולי לתחנת החלל הגיע חללית אספקה פרוגרס M-06M שהתחברה למודול "זבזדה" עם אספקה חדשה בהיקף של כ-2,500 ק"ג. החללית התנתקה מתחנת החלל באוגוסט.

ב-27 ביולי קורניינקו ויורצ'יחין ביצעו פעילות חוץ-רכבית לחיבור מודול "ראסבט" למערכות תחנת החלל. הפעילות נמשכה כ-7 שעות.

ב-7 באוגוסט, 11 באוגוסט ו-16 באוגוסט בוצעו פעילויות חוץ-רכביות על ידי וילוק וקולדואל-דייסון. המטרה הייתה לתקן מערכת ויסות חום במודול "קווסט". לאחר עבודות שנמשכו כ-23 שעות המערכת תוקנה.

ב-31 באוגוסט חללית אספקה פרוגרס M-06M התנתקה ממודול "זבזדה" ועזבה את תחנת החלל.

ב-12 בספטמבר לתחנת החלל הגיע חללית אספקה פרוגרס M-07M שהתחברה למודול "זבזדה" עם אספקה חדשה בהיקף של כ-2,500 ק"ג. החללית התנתקה מתחנת החלל בפברואר 2011.

ב-25 בספטמבר סקבורצוב, מיכאיל קורניינקו וטרייסי קולדוול דייסון נכנסו לחללית סויוז TMA-18 וחזרו לכדור הארץ. אחריות על תחנת החלל עברה למשלחת מס' 25.

חברי המשלחת ביצעו מספר רב של ניסויים מדעים בתחומים שונים.

קישורים חיצוניים

 תיאור פעילות באתר רוסקוסמוס
 מידע מאתר נאס"א
 פעילות משלחת מס' 24 בתחנת החלל הבין-לאומית

תחנת החלל הבין-לאומית